
BAŽNYČIOS (KONFESIJŲ) NUSTATYTA TVARKA SUDARYTOS SANTUOKOS ĮTRAUKIMAS Į APSKAITĄ

Paslaugos apibūdinimas
Jeigu santuoka sudaryta bažnyčios (konfesijų) nustatyta tvarka, religinė bendruomenė ar religinė bendrija privalo per dešimt dienų po šios santuokos sudarymo pateikti santuokos sudarymo vietos civilinės metrikacijos įstaigai teisingumo ministro nustatytos formos pranešimą (priedas) apie santuokos sudarymą bažnyčios (konfesijų) nustatyta tvarka. Civilinės metrikacijos įstaiga, remdamasi šiuo pranešimu ir kartu su juo pateiktais dokumentais, savo iniciatyva (ex officio) įtraukia į apskaitą santuokos sudarymą.
Bažnyčios (konfesijų) nustatyta tvarka sudaryta santuoka įtraukiama į apskaitą tik tuo atveju, jeigu ji atitinka Lietuvos Respublikos civilinio kodekso 3.12−3.17 straipsniuose nustatytas santuokos sudarymo sąlygas.
Jei dėl bažnyčios (konfesijų) nustatyta tvarka sudarytos santuokos įtraukimo į apskaitą į pasirinktą civilinės metrikacijos įstaigą kreipiasi sutuoktiniai arba vienas iš jų, turi būti pateiktas antrasis pranešimo (priedas) egzempliorius.
Įtraukiant į apskaitą bažnyčios (konfesijų) nustatyta tvarka po 2001 m. liepos 1 d. sudarytą santuoką, jeigu apie ją civilinės metrikacijos įstaigai pranešta per dešimt dienų po santuokos sudarymo, santuokos pradžia laikoma pranešime ar bažnytinės santuokos liudijime nurodyta santuokos data. Jeigu pranešimas ar bažnytinės santuokos liudijimas pateikiami praėjus dešimčiai dienų po santuokos sudarymo bažnyčios nustatyta tvarka, santuoka laikoma sudaryta nuo tos dienos, kai ji buvo įtraukta į apskaitą.
Jei vienas iš sutuoktinių, sudariusių bažnyčios (konfesijų) nustatyta tvarka santuoką po 2001 m. liepos 1 d., yra miręs, ir pranešimas apie bažnyčios (konfesijų) nustatyta tvarka sudarytą santuoką pateikiamas praėjus dešimčiai dienų po santuokos sudarymo, santuoka į apskaitą neįtraukiama.
Užsienio valstybėje, išskyrus Europos Sąjungos valstybes nares, kuriose bažnytinė santuoka prilyginama civilinei santuokai ir į valstybės apskaitą neįtraukiama, bažnyčios (konfesijų) nustatyta tvarka sudaryta santuoka į apskaitą Lietuvos Respublikoje neįtraukiama.
Įtraukus į apskaitą bažnyčios (konfesijų) nustatyta tvarka sudarytą santuoką, pareiškėjui prašant išduodamas santuokos sudarymo įrašą liudijantis išrašas.
Jei sutuoktinis yra užsienio valstybės pilietis, pateikiamas jo valstybės kompetentingos institucijos išduotas dokumentas, patvirtinantis, kad jo santuokai nėra kliūčių, ir jo asmens tapatybės dokumento kopija. Jeigu nuolat Lietuvos Respublikoje gyvenantis asmuo be pilietybės, pabėgėlis ar užsienietis, kuriam suteikta papildoma apsauga Lietuvos Respublikoje, šio dokumento pateikti negali, jis pateikia deklaraciją apie kliūčių sudaryti santuoką Lietuvos Respublikoje nebuvimą. Užsienio valstybių kompetentingų institucijų išduoti dokumentai turi būti išversti į lietuvių kalbą ir legalizuoti ar patvirtinti pažyma (Apostille), jeigu Lietuvos Respublikos tarptautinės sutartys, Europos Sąjungos teisės aktai ar šios taisyklės nenustato kitaip.

Paslaugos teikimo proceso aprašymas
Pareiškėjas gali kreiptis: tiesiogiai į bet kurį civilinės metrikacijos skyrių, registruotu paštu, per kurjerį arba per Metrikacijos ir gyvenamosios vietos deklaravimo informacinę sistemą MGVDIS. Apie paslaugos įvykdymą pareiškėjas informuojamas elektroniniu būdu, SMS žinute, telefonu, dokumentai įteikiami asmeniui atvykus į skyrių. 

Paslaugos teikimo informacija
Paslauga teikiama nemokamai per 1 darbo dieną

Teisės aktai, reguliuojantys paslaugos teikimą
1. Konvencija dėl užsienio valstybėse išduotų dokumentų legalizavimo panaikinimo;
2. Lietuvos Respublikos civilinis kodeksas;
3. Dėl Asmens vardo ir pavardės keitimo taisyklių patvirtinimo;
4. Dėl Civilinės būklės aktų registravimo taisyklių ir Civilinės būklės aktų įrašų ir kitų dokumentų formų patvirtinimo;
5. Konvencija dėl išrašų iš civilinės būklės aktų įrašų išdavimo įvairiomis kalbomis;
6. Valstybinės Lietuvių kalbos komisijos nutarimas dėl moterų pavardžių darymo;
7. Lietuvos Respublikos civilinės būklės aktų registravimo įstatymas;
8. Lietuvos Respublikos civilinio proceso kodekso patvirtinimo, įsigaliojimo ir įgyvendinimo įstatymas. Civilinio proceso kodeksas.

Informacija ir dokumentai, kuriuos turi pateikti asmuo
Tais atvejais, kai dėl santuokos įtraukimo į apskaitą į civilinės metrikacijos įstaigą kreipiasi patys sutuoktiniai, jie turi pateikti šiuos dokumentus:
[bookmark: _Hlk193980168]1. Asmens tapatybę patvirtinančius dokumentus (Lietuvos Respublikos piliečio asmens tapatybei patvirtinti turi būti pateiktas Lietuvos Respublikos piliečio pasas arba asmens tapatybės kortelė, užsienio valstybės piliečio tapatybei patvirtinti – atitinkamos užsienio valstybės piliečio pasas arba asmens tapatybės kortelė, asmens be pilietybės tapatybei patvirtinti – leidimas gyventi Lietuvos Respublikoje arba asmens be pilietybės kelionės dokumentas);
2. Antrąjį pranešimo (priedas) egzempliorių.

Informacija ir dokumentai, kuriuos gauna paslaugos teikėjas
1. Pranešimą (priedas) apie bažnyčios (konfesijų) nustatyta tvarka sudarytą santuoką, kurį pateikia religinės bendruomenės ar bendrijos įgaliotas (įpareigotas) asmuo.
2. Informacija apie asmenų bažnyčios (konfesijų) nustatyta tvarka sudariusių santuoką – Lietuvos Respublikos piliečių – ankstesnes santuokas, santuokos nutraukimą, buvusio sutuoktinio mirtį gaunama iš VĮ Registrų centro.

Už paslaugos teikimą atsakingo asmens kontaktai
Civilinės metrikacijos ir archyvo  skyriaus vedėja Gaiva Petrauskienė, tel. +370 347 50010, mob. tel. +370 603 70621, el. p. gaiva.petrauskiene@kedainiai.lt;
Civilinės metrikacijos ir archyvo skyriaus registratorė Rasa Budrevičė,  tel. +370 347 50020 el. p. metrikacija@kedainiai.lt;
Civilinės metrikacijos ir archyvo skyriaus vyr. specialistė Aušra Verbliugevičienė tel. +370 347 50020 el. p. ausra.verbliugeviciene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

